es oc en gl es fr gl gl gl gl it gl gl gl gl en en gl gl gl gl gl gl ca gl gl en en pt gl en gl gl gl gl gl an gl gl en gl en it gl gl gl gl en en id en es en es en es en es en es en es en es en es en gl en de en es en es en en en ca en gl en en en gl en es en gl en fr en es en en en es en it en lv en es en en en es en gl en gl en es en es en de en nl en es en gl en es en fi en es en en en es en hu en gl en gl en gl en gl en es en es en en en es en en en es en es en eo en es en fr en gl en es en fr en es en gl en fr en sv en es en gl en en en en pt es gl gl ca gl pt gl gl gl gl gl gl gl gl
Músicos e comerciantes do Ensanche, coa biopsia líquida de Oncomet | Fundación Santiago Centro
Comerciantes e músicos de Compostela únense na iniciativa solidaria Músicos pola Biopsia Líquida, unha iniciativa da Fundación Santiago Centro e do Club Financiero de Santiago en apoio á campaña de captación de fondos para a investigación sobre a Biopsia Líquida do Grupo de Oncoloxía Médica Traslacional (Oncomet) do Instituto de Investigación Sanitaria de Santiago de Compostela (IDIS). Os establecementos do Ensanche adheridos á campaña recadarán fondos desde o día 20 de marzo ata o 1 de abril; nesta xornada, alumnos e profesores de media ducia de conservatorios e escolas composteláns sairán á rúa para contribuír á campaña con pequenos concertos.
Músicos pola Biopsia Líquida presentouse hoxe no Centro Sociocultural do Ensanche nunha rolda de prensa coa presenza de Rafael López, director do grupo Oncomet; Roberto Pereira, presidente do Club Financiero de Santiago; e José María Fernández, presidente da Fundación Santiago Centro, Área Comercial.
A iniciativa comeza o próximo luns, día 20, coa colocación de 150 huchas noutros tantos establecementos do Ensanche, nas que os clientes poderán facer a súa contribución ata o día 1 de abril. Nesta última xornada tomarán o relevo os músicos, que interpretarán un amplo número de micro concertos nas rúas e prazas do Ensanche. Participarán no acto a Escola de Altos Estudios Musicais, o Conservatorio Histórico de Santiago, o Conservatorio Colexio Manuel Peleteiro, a Escola Municipal de Música de Santiago, Estudio Escola de Música e a Escola de Música Colexio Compañía de María. A relación de actuacións e localizacións pecharase a semana que vén, aínda que se prevé a instalación dun piano de media cola na Praza Roxa e equipos de son para facilitar a actuación de diversos conxuntos e bandas.
No transcurso da rolda de prensa o director do grupo Oncomet, Rafael López, amosou o seu agradecemento aos promotores desta iniciativa así como aos comerciantes, hostaleiros e centros composteláns nos que se imparten ensinanzas musicais que participarán desinteresadamente neste evento. López subliñou a importancia da campaña de micromecenado para o estudo da biopsia líquida que, “de conseguir o éxito agardado, conseguiría mellorar a calidade e esperanza de vida de moitos doentes de cancro e situaría a Galicia na vangarda da investigación oncolóxica”.
Pola súa banda, o presidente de Santiago Centro, José María Fernández, destacou a “gran implicación do comercio do Ensanche, que reaccionou moi favorablemente. Comerciantes e hostaleiros non somos un ente abstracto que reacciona de maneira individual ou unicamente no seu beneficio, senón que sabemos unirnos para levar adiante proxectos conxuntos e para apoiar iniciativas coma esta, un avance crucial fronte ao cancro”. Fernández quixo agradecer tamén “a participación dos numerosos centros de ensino de música que temos en Santiago”. Pereira destacou, pola súa parte, a “gran participación cidadá, desde todos os ámbitos, na recadación de fondos para este proxecto, do que de ningunha maneira podiamos quedar á marxe”.
O grupo de Oncoloxía Médica Traslacional (Oncomet) do Instituto de Investigación Sanitaria de Santiago de Compostela (IDIS) leva a traballar máis de cinco anos neste revolucionario método de loita contra o cancro ata conseguir situar a Galicia como referente nacional e europeo no marco da medicina oncolóxica de precisión.
Esta nova e revolucionaria técnica, a biopsia líquida, permitiría adiantar o diagnóstico e tratar a enfermidade en estadíos máis temperáns seleccionando mellor os tratamentos. Moitos doentes galegos estanse xa a beneficiar das  vantaxes que ofrece esta nova técnica de loita contra o cancro no seu tratamento e éxito deste proxecto permitirían abrir novas vías de tratamento e ampliar o número de pacientes.
PreviousDía do Pai en Santiago Centro, Área Comercial
NextMúsicos pola biopsia líquida, na prensa
A ARTE CONTEMPORÁNEA VOLVE EN PRIMAVERA AOS ESCAPARATES DO ENSANCHE DE MANS DE SANTIAGO CENTRO
Santiago Centro rexeita que as rebaixas se prohiban en tendas físicas mentres se permiten en Internet
Actividades infantís de arte e construcións os sábados de primavera
Pasearte enche de arte contemporánea un cento de escaparates do Ensanche
Leave a reply Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Elixa Categoría: Alimentación Benestar e beleza Calzado Deportes Floristerías Fogar Informática, tecnoloxía e telefonía Libraría e papelaría Medios de comunicación Moda Moda infantil Servizos Viaxes Xoguetes Xoias Óptica e farmacia
Calzados Piepas (Santiago del Estero)
Calzados Piepas (Xeneral Pardiñas)
Carmen Díaz Estilista / Kookai Naf Naf Santiago
Centro de Entrenamiento Personal Alén García
Espagat Urban Gym & Spa
GADIS Fernando III O Santo
GADIS Frei Rosendo Salvado
GADIS Rúa Nova de Abaixo
La Tienda de María
Nino Centro de Impresión Digital
ÓPTICA VAL Praza Roxa
ÓPTICA VAL República Arxentina
OPTICALIA CASA DE LOS LENTES
RADIO GALICIA CADENA SER
REAL AEROCLUB DE SANTIAGO
Tweets by Santigo Centr
2022 Santiago Centro, Área Comercial. Realizada co apoio do
Desenvolvida por: Versal Comunicación, S.L. & MMBuxan
SANTIAGOCENTRO infórmalle que este Sitio Web utiliza cookies propias e de terceiros que axudan a optimizar a súa visita. Se continúa navegando por este Sitio Web, consideramos que acepta o seu uso
As cookies necesarias son absolutamente esenciais para que o sitio web funcione correctamente. Esta categoría só inclúe cookies que aseguran funcionalidades básicas e funcións de seguridade do sitio web. Estas cookies non almacenan ningunha información persoal.
As cookies que poden non ser especialmente necesarias para que o sitio web funcione e utilízanse específicamente para recompilar datos persoais dos usuarios a través de análises, anuncios e outros contidos incrustados denomínanse cookies non necesarias. É obrigatorio obter o consentimento do usuario antes de executar estas cookies no seu sitio web.